钦定古今图书集成/明伦汇编/交谊典/第074卷 > 《与张补阙王炼师自徐方清路同舟南下于台头寺留别赵员外裴补阙同赋》前人
## 钦定古今图书集成/明伦汇编/交谊典/第074卷 > 《与张补阙王炼师自徐方清路同舟南下于台头寺留别赵员外裴补阙同赋》前人

“朝朝春事晚，汎汎行舟远。”淮海思无穷，悠扬烟景中。
幸将仙子去，复与故人同。高枕随流水，轻帆任远风。
钟声野寺迥，草色故城空。送别高台上，徘徊共惆怅。
“悬知白日斜，定是犹相望。”